Middelsstore, avlange, halvmatt brunsvarte trebukker med rødbrune dekkvinger. Antennene er lange og tynne, mye lengre enn kroppen, hvert ledd med en liten pigg i spissen. Pronotum er avrundet sekskantet med en kort tann på hver side og kraftig, tverr-rynket skulptur. Dekkvingene er noe avsmalnende bakover, i spissen med to skarpe pigger. Beina er tynne og middels lange.